Dr. Linda Howe

AKASA-KRÓNIKA
Tárd fel az igazságot

HOGYAN DOLGOZHATSZ SPIRITUÁLIS ÉS GYAKORLATI
MÓDON AZ AKASA-FELJEGYZÉSEKEN KERESZTÜL

ÉDESVÍZ KIADÓ
BUDAPEST

A fordítás az alábbi kiadás alapján készült:

Dr. Linda Howe / The Heart of Akashic Records Revealed

Published by Linda Howe, Illinois, 60301 USA, 2022

Fordító

Erdő Orsolya

Szerkesztő

Varga Virág

Olvasószerkesztő

Ligeti Szilvia

Copyright © Dr. Linda Howe, 2022

Hungarian translation © Erdő Orsolya, 2023

Hungarian edition © Édesvíz Kiadó Kft., 2023

Cover design © Édesvíz Kiadó Kft., 2023

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tördelő: Skiathos Visuals

Borító: eyelab.dk

Elektronikus formátum
Békyné Kiss Adrien

EPUB ISBN 978-963-507-499-0

MOBI ISBN 978-963-507-500-3

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOM

Bevezetés

Hogyan használd?

Speciális terminológia

Az én utam

Egy kis önreflexió

I. SZINT: HOGYAN OLVASSUK AZ AKASA-KRÓNIKÁT?

Akasa Fény-meditáció I.

1. LECKE: MINDEN AZ AKASA-KRÓNIKÁRÓL

Történelmi szempontból

Az Akasa-atmoszféra

Az Ösvény-imádság módszer

A Krónika elrendezése

Irányelvek a Krónika olvasásához

2. LECKE: HOGYAN OLVASD AZ AKASA-KRÓNIKÁDAT

Hogyan tapasztalhatod meg a Krónikádat

Megerősítő gyakorlat #1:
Hogyan olvass az Akasa-krónikában

Egy kis önreflexió

Az Akasa-krónikával való kapcsolatod erősítése

Megerősítő gyakorlat #2:
Spirituális erőnlét

Egy kis önreflexió

Tippek a sikerhez

Intuíció, képzelet és a felsőbb én

3. LECKE: HOGYAN OLVASSUK MÁSOK KRÓNIKÁJÁT?

Irányelvek és javaslatok

Javaslatok a gyakorlás első 30 napjára

Hogyan nyissuk meg egy másik személy Krónikáját

Hogyan dolgozzunk nem emberi teremtmények(háziállatok, növények, kristályok és helyek) Krónikájával

Megerősítő gyakorlat #3:
Egy nem emberi teremtmény Krónikájának megnyitása

Egy kis önreflexió

4. LECKE: AKASA-PERSPEKTÍVÁK A GYÓGYÍTÁSRÓL ÉS ÁTALAKULÁSRÓL

Önszeretet

Reinkarnáció

Sebek

Egy kis önreflexió

Megerősítő gyakorlat #4:
A Lelked útja emberként

5. LECKE: A GYÓGYÍTÁS ALAPELVEI A KRÓNIKÁBAN

A megrekedt karma tisztítása

Megerősítő gyakorlat #5:
Tisztítsd meg a karmádat, és gyorsítsd fel az átalakulásodat

A Fény keresése és megtalálása önmagunkban és másokban

Megerősítő gyakorlat #6:
A Fény keresése és megtalálása

Megerősítő gyakorlat #7:
Összpontosítás a szívbarlangodban

6. LECKE: A KÉSZSÉGEK MEGERŐSÍTÉSE

Irányelvek és protokollok

Szerepek & felelősségek

Az olvasás három szintje

Első szint: A történet

Második szint: Okok és feltételek

Harmadik szint: Lélekszintű igazság

Megerősítő gyakorlat #8:
Az élet egy jelentős problémájának átalakítása

Tanácsok Gyakorlóknak

7. LECKE: NEMKÍVÁNATOS ŐSI MINTÁKTÓL VALÓ MEGSZABADULÁS

Megerősítő gyakorlat #9:
Az ősi, korlátozó mintáktól való megszabadulás

8. LECKE: MÚLTBELI ÉLETEK KIBÉKÍTÉSE

Megerősítő gyakorlat #10:
Múltbeli életek kibékítése, a karmán való túllépés & a feltétel nélküli önszeretet felszabadítása

Megerősítő gyakorlat #11:
Az Akasa tudatosságának megtestesítése

Egy kis önreflexió

9. LECKE: AZ ÖTÁGÚ CSILLAG ÉS A BELSŐ FELEMELKEDÉSŰ MÁTRIX

Az Ötágú Csillag

Megerősítő gyakorlat #12:
Az Ötágú Csillag

A belső Felemelkedési mátrix

Megerősítő gyakorlat #13:
A belső Felemelkedési mátrix

II. SZINT: FELÉPÜLÉS AZ AKASA-KRÓNIKÁN KERESZTÜL

Akasa Fény-meditáció II.

1. LECKE: GYÓGYULÁS AZ AKASA-KRÓNIKÁN KERESZTÜL

Gyógyulásom története

Tippek a sikerhez

Spirituális erőnlét

Megerősítő gyakorlat #14:
Spirituális erőnlét

2. LECKE: NEMKÍVÁNATOS ŐSI MINTÁKTÓL VALÓ MEGSZABADULÁS

Akasa-feltételezések

Az Akasa-tartomány

Lélekcsoportok

Megerősítő gyakorlat #15:
Családi kapcsolatok feltárása a Választási Zónában

Családi kapcsolatok átalakítása

Megerősítő gyakorlat #16:
A jelenlegi élet nehézségeinek megoldása

A minták életciklusa

Megerősítő gyakorlat #17:
A korlátozó mintáktól való megszabadulás

Megerősítő gyakorlat #18:
Pozitív ősi minták elfogadása

Megerősítő gyakorlat #19:
Az ősi minták háromszintű olvasása

Első szint: A történet

Második szint: Okok és feltételek

Harmadik szint: Lélekszintű igazság

Megerősítő gyakorlat #20:
Központosodás az Egységben

3. LECKE: MÚLTBELI ÉLETEK KIBÉKÍTÉSE

Nehézségek megoldása

Megerősítő gyakorlat #21:
Háromszintű olvasás a múltbeli életekhez

Első szint: A történet

Második szint: Okok és feltételek

Harmadik szint: Lélekszintű igazság

Hozzáférés a múltbeli életek bölcsességéhez

Megerősítő gyakorlat #22:
Múltbeli életek Egysége

Tanácsok Gyakorlóknak

4. LECKE: A MÁSOKKAL VALÓ MUNKA

Belső szempontok: Tudatosság és elfogadás

Megerősítő gyakorlat #23:
Önmagunk elfogadása

A praxisod belső aspektusai

Megerősítő gyakorlat #24:
A praxisod belső aspektusainak felfedezése

Üzleti megbeszélés az MTSZ-ekkel

Megerősítő gyakorlat #25:
Üzleti megbeszélés az MTSZ-ekkel

Munkaterület

Idő

Pénz

Hangfelvétel

Hirdetés

Küldetésnyilatkozat

A praxisod felépítése

Megerősítő gyakorlat #26:
A Spirituális erőnlét megerősítése

Megjegyzés a személyes gyógyulásról

Szent sebek

Akasa-megközelítés

Megerősítő gyakorlat #27:
A legbelső éned

Elfogadás

Megerősítő gyakorlat #28:
Elfogadás

Külső aspektusok: megfelelő cselekvés és Belső Háromszög

Megerősítő gyakorlat #29:
Megfelelő cselekvés

A Belső Háromszög

Megerősítő gyakorlat #30:
A Belső Háromszög-teszt

A Lelkünk választása

Megerősítő gyakorlat #31:
Választási Zóna

5. LECKE: A SZERETET ÉS A FÉNY AKTIVÁLÁSA

Megerősítő gyakorlat #32:
A szeretet és a Fény aktiválása belülről

6. LECKE: FEDEZD FEL A KAPCSOLATAIDAT

Engedd el a sérelmeket

Megerősítő gyakorlat #33:
A sérelmek elengedése

Tanácsok Gyakorlóknak

Szabadulás a korlátozó mintáktól

Megerősítő gyakorlat #34:
A szabadság elfogadása

III. SZINT: A LÉLEK CÉLJAINAK MANIFESZTÁLÁSA

Akasa Fény-meditáció III.

1. LECKE: AZ AKASA-KRÓNIKÁVAL VALÓ KAPCSOLAT MEGERŐSÍTÉSE

Megerősítő gyakorlat #35:
Az Akasa-tudatosság aktiválása

Megerősítő gyakorlat #36:
A spirituális potenciál ápolása

A Krónikáddal való kapcsolat megerősítése

Megerősítő gyakorlat #37:
Az Akasa-sugárzás felerősítése

Spirituális erőnlét

Megerősítő gyakorlat #38:
A Spirituális erőnlét javítása

2. LECKE: A LÉLEK TERMÉSZETE, CÉLJAI ÉS SORSA

A tíz legfontosabb jel a Lelki Céljaink azonosításához

Megerősítő gyakorlat #39:
Választási Zóna

Megerősítő gyakorlat #40:
A Lelki Céljaink háromszintű olvasása

Első szint: A történet

Második szint: Okok és feltételek

Harmadik szint: Lélekszintű igazság

3. LECKE: AKASA-MANIFESZTÁCIÓ

A sikeres, privilegizált Akasa-manifesztáció feltételei

Megerősítő gyakorlat #41:
Az Akasa manifesztációs erejének aktiválása

Megerősítő gyakorlat #42:
Belső igazságok stimulálása

4. LECKE: A LELKI CÉLJAINK SÉRELMEI ÉS AKADÁLYAI

Megerősítő gyakorlat #43:
Az akadályokhoz való viszonyulás megváltoztatása

Megrekedt traumák feloldása

Megerősítő gyakorlat #44:
Túl az ősi félelmeken

5. LECKE: A LELKI CÉLJAINK MANIFESZTÁLÁSA

Megerősítő gyakorlat #45:
Személyes minták és hiedelmek felismerése

Megerősítő gyakorlat #46:
A teremtő együttműködés partnerkapcsolat aktiválása

Erőteljes manifesztálás

Megerősítő gyakorlat #47:
A rezgés emelése

Világi siker és spiritualitás

Megerősítő gyakorlat #48:
Akasa Fény rávetítése a pénzzel való kapcsolatodra

6. LECKE: SPIRITUÁLIS SIKER

Elfogadás és szolgálat: A dinamikus páros

Útmutató az inspirált manifesztációhoz

Megerősítő gyakorlat #49:
Bevezetés a tudatos manifesztálásba

Egy kis önreflexió

Megerősítő gyakorlat #50:
A Rendeltetés tudatosságának beindítása

A Lelki Céljaid és a Rendeltetésed közötti kapcsolat

Megerősítő gyakorlat #51:
A folyamatos Akasa-manifesztálás aktiválása

Stratégiák a sikerhez

Megerősítő gyakorlat #52:
A manifesztálás akadályainak kezelése

Hét lépés a spirituális sikerhez

Megerősítő gyakorlat #53:
A hét lépés alkalmazása a spirituális sikerhez

Megerősítő gyakorlat #54:
Lelki Céljaid manifesztálása

Tovább

A szerzőről

Köszönetnyilvánítás

Hála és ajándék

Ezen életművemet nektek, szeretett tanítványaimnak ajánlom. Az, hogy az elmúlt három évtizedben ezt a tudást több ezer embernek taníthattam világszerte, a fogékonyság olyan fokozatával töltött fel, amelyről már kislányként is álmodtam. A tanítás életem egyik legnagyobb öröme, amely fellobbantja a Fényt bennem, a tanítványaimban és magában a munkában is. Tanítványaim, köszönöm nektek, hogy megosztottátok velem a kíváncsiságotokat, fontos kérdéseiteket és a vágyat, hogy még többet tudjatok, még jobbak legyetek, és nagyobb dolgokat tegyetek ma, mint tegnap. Ismerjétek fel, hogy egyek vagyunk – nyílt Elmével, meleg Szívvel és erős Akarattal.

BEVEZETÉS

Amikor először hallottam az AKASA szót: AAH-KAA-SHAA, a hangok rezgése valami különös módon futott át a szívemen. Megindított – szinte a földbe gyökerezett a lábam –, és azt éreztem, hogy nekem erről többet kell tudnom. 1994-ben tettem meg az első tudatos utazásomat az Akasa-krónikába. Mivel azt hallottam, hogy ez egy „exkluzív” tartomány vagy sík kizárólag misztikusok, tanítók és szentek számára, nem hittem, hogy az olyan hétköznapi spirituális keresők számára is nyitott, mint amilyen én vagyok. Ennek ellenére az Aah-kaa-shaa szó ellenállhatatlan hangzása kétségtelenül magával ragadott.

Kezdetben az Akasát egy rejtélyes, misztikus dimenziónak, egyfajta kozmikus könyvtárnak véltem, véletlenszerű energiákkal és égi hangokkal. Mivel fájdalmasan csalódtam a vallásokban és a különféle spirituális rendszerekben, az Akasával való jótékony kapcsolatban sem bíztam túlságosan. Ez a mező azonban meglepő módon ellenállhatatlannak bizonyult, mivel lehetővé tette az általam áhított átalakulást, ami a fájdalmas korlátoktól egészen a Legbelső Énem gyakorlati kifejezéséig terjedt. Örömmel fedeztem fel, hogy az Akasa sokkal több egy kozmikus fényfürdőnél, inspirálóbb, mint bármely más szakrális tér, amellyel addig találkoztam, és olyan spirituális bölcsesség rejlik benne, amely a mindennapi életben is segítséget jelent. Az Akasa Fény menet közben központi szerepet kapott az utazásomban.

Az elmúlt három évtized során többször is erős késztetést éreztem, hogy visszatérjek ebbe a térbe, ahol a mindennapi életben alkalmazható felismerések, útmutatások és bölcsességek korlátlan kincsestárát találtam. Az Akasa-krónika számomra a személyes fejlődés és a hasznos inspiráció figyelemre méltó spirituális forrása, egy olyan dimenzió, ahol mind az egyén, mind az összes teremtett iránti feltétel nélküli szeretet tudatossága lakozik.

Miután több tízezer embert tanítottam világszerte, és négy könyvet publikáltam az Akasáról, ez most már a specialitásom – amit imádok megosztani! A Gyakorlók évek óta kérik, hogy az anyag lényege egyetlen összeállításban legyen elérhető, és ez az oka, hogy most a kezedben tartod a teljes tananyagot. Ez a könyv az Ösvény-imádság által előttem feltárult Krónika Szíve teljes anyagot tartalmazza.

Arról azonban szó sincs – és nem is áll szándékomban –, hogy minden lehetséges kérdésre válaszolnék az Akasa végtelen birodalmával kapcsolatban. Ahogy haladsz az olvasásban, felmerülhetnek benned olyan kérdések, amelyekről itt nem esik szó (például: „Mi az a Lélek, és honnan ered?”, vagy „Milyen a Végső Valóság természete?”). Lehetetlen mindent sorba venni, de ne aggódj! Az utazásod következő lépésére anélkül is fény derül, hogy minden kérdésre választ kapnál. És abban erő rejlik, ha olyan fontos kérdések foglalkoztatnak, amelyekre nem könnyű válaszolni. Minden alkalommal, amikor ezzel a munkával találkozol, mindig újabb és újabb felfedeznivaló tárul eléd. Ez egy folyamatos és egyre bővülő munkafolyamat.

És most egy merész, de igaz kijelentés: ez a munka mindenki számára ideális! Akár teljesen új vagy az Ösvényen, akár az Akasa felfedezésének tapasztalt veteránja vagy, itt biztosan találsz olyat, ami segíti az utadat. Használhatod ezt a könyvet az általam kidolgozott Akasa-krónika tanfolyam kísérőjeként, vagy önállóan is alkalmazhatod a személyes épülésed és megvilágosodásod céljából. Ennek a munkának az elvégzésével önmagad számára az Akasa-krónika magabiztos olvasója leszel, aki egyúttal felkészülten segíthet másokat az útjukon. Azt azonban kérlek, tartsd észben, hogy bár ez a munka a kiválóság új szintjére juttathat el téged, ez nem azonos a valódi Tanúsítvány megszerzésével, amit vagy nálam, vagy valamelyik hiteles, oklevéllel rendelkező Tanítómnál való tanulással szerezhetsz meg. (A honlapomon – www.lindahowe.com/classes-with-linda-howe/ – lehetőséget találhatsz erre.)

Ha a legjobb képességeid szerint foglalkozol az anyaggal – akár beleveted magad a közepébe, akár az utolsó részek mélységeiben merülsz el először, akár elszántan az elején kezded az egészet –, az mindenképpen eljuttat a fejlődés következő szintjére. Ezt az anyagot nem tudod rosszul használni. Kísérletezz, tapasztalj, és élvezd! Ez az írás ott találkozik veled, ahol éppen vagy. A kiindulópontod az átalakulásra való törekvés elhatározása. Tedd meg, amit tudsz a legjobb képességed szerint, annak alapján, ami az adott pillanatban inspirál, és egy folyamatosan táguló valóságban találod magad. Azzal, hogy esélyt adsz magadnak, kétségtelenül fejlődni fogsz.

Az Akasa szívében végzett munka végső soron egy olyan erőforrás, amely a régi elképzelésektől a nagyobb lehetőségek felé terel minket, hogy azzá válhassunk, akiről tudjuk, hogy lennünk kell. Egy élet nem is elég ennyi tudáshoz. Szóval ne siess, ráérősen nézd át az anyagot. Az vagy, akinek lenned kell, és ez a mostani a legcsodálatosabb időszak az összes életed közül.

Jó szórakozást!

HOGYAN HASZNÁLD?

Üdvözöllek a csodálatos Akasa-kalandban! Nagyon örülök, hogy úgy döntöttél, csatlakozol a világ több tízezer spirituális keresőjéhez. Ez az útmutató tartalmazza az összes hitelesített tananyagomat, egyetlen átfogó tantervbe sűrítve az információk, tanítások, legjobb gyakorlatok, meditációk és praktikus gyakorlatok széles skáláját, amelyek célja, hogy segítsenek eljutni az Akasa-krónika mély vizébe. Egyenként végigmegyünk a megerősítő gyakorlatokon, megvizsgálunk és felfedezünk minden egyes témát, és megnézzük, hogyan alkalmazhatod ezeket a mindennapi életedben – akár először hallod az „Akasa” elnevezést új tanítványomként, akár hosszú ideje Gyakorló, vagy egy tapasztalt, oklevéllel rendelkező Tanító vagy.

Ez a kor az Ébredő Spirituális Tudatosság Kora – és ez az időszak semmi más korhoz nem hasonlítható. A kollektív tudatosság változása jellemzi, ami Lélekről Lélekre történik. Mindnyájan úgy döntöttünk, hogy itt leszünk ennek a fontos átalakulásnak az idején. Ahhoz, hogy sikerrel teljesítsük a spirituális küldetésünket, hatékony erőforrásokra van szükségünk. Az Akasa-krónika pontosan ilyen: egy végtelen spirituális erőforrás az átalakulásunkhoz, amely igen hasznos a jelentős fejlődés ezen időszakában, és tökéletesen megfelel az igényeinknek. A Krónika segít, hogy érzékeljük, hol tartunk egyénként és fajként, ily módon meg tudjuk ragadni a kínálkozó lehetőségeket.

Ebben az új korszakban a felfogásunkban sok minden változik, többek között az identitásunk is. A történelem során a családunk, a kulturális vagy vallási csoportjaink, vagy akár politikai hovatartozásunk alapján határoztuk meg magunkat. Ez változóban van. Most már szabadon odaállhatunk mások mellé – függetlenül a vérvonaltól és a földrajzi határoktól –, akikkel osztozunk a hitünkben, értékrendünkben és életszemléletünkben. Ennek eredményeképpen külső meghatározás helyett belsőleg, személyesen azonosítjuk magunkat.

Az Akasa-krónikával folytatott munka ideális forrás ezekben az időkben, és spirituális volta miatt egyben sokak számára elérhető – egyáltalán nem vallásos jellegű, és nem kapcsolódik semmilyen dogmához vagy intézményhez. A változás néhány fontos területen is érzékelhető: a spirituális érettség éretlenségtől való megkülönböztetése; az Egységünk valósága az elkülönülés illúziójával szemben, és a hibáztatás helyett megjelenő személyes felelősség. Az emberiség lényegében az emberi én mint rossz, magjában sérült, felvilágosulatlan bűnös felfogása felől a megváltoztathatatlan jóság, a Végtelen Fény és a lényünk központjában lakozó Isteni Erő felismerése felé tart.

Az Akasa-krónikában való spirituális gyakorlás egy szent lehetőség. Ezért az alábbi alapszabályok úgy alakultak ki az idők során, hogy a harmonikus kapcsolatokat támogassák, méltó megbecsülésben részesítve minden érintettet. Ezeknek az alapszabályoknak a figyelembevétele és betartása segíti a spirituális érettséget, és hozzájárul a kedvesség és tisztelet kultúrájához, mely áldás mindannyiunk számára. Tiszteljük együtt mindazok bölcsességét, együttérzését és tiszteletre méltó elkötelezettségét, akik részt vettek ebben a munkában.

1. Engedd meg magadnak, hogy Tanítvány legyél ezen az órán. Megérdemled, hogy mindent megtanulj, amire képes vagy.

2. Ez nem egy általános tanítás az Akasa-krónikáról, sokkal inkább egy konkrét eljárás, amely az Ösvény-imádság alkalmazásával fér hozzá az Akasa-krónika szívéhez.

3. Miközben ezt az új módszert tanulod, tartózkodj más rendszerek vagy technikák használatától. Ha egy másik diszciplína szakértője vagy, kérlek, add meg magadnak a lehetőséget, hogy egy kezdő elméjével tanuld ezt a módszert.

Ez az írás három különböző részben kerül bemutatásra:

• I. szint: Hogyan olvasd az Akasa-krónikát? Az eljárással és az alapelvekkel kezdjük, hogy az Akasa-krónika szívéhez vezető Ösvény-imádság módszerével tudatosabb kapcsolatba kerülhess a Lelkeddel. Itt az Akasa-krónika felfedezésére, valamint a fejlődésed és átalakulásod szempontjából benne rejlő lehetőségekre és ígéretekre összpontosítunk. Szerepelnek benne a sikeredet támogató alapvető fogalmak, beleértve az Akasa-abszolútumokat és a személyes átalakulást célzó spirituális munka Akasa-megközelítését. (Ehhez a szinthez ajánlott kísérő olvasmány: Hogyan olvassuk az Akasa-krónikát?)

• II. szint: Gyógyulás az Akasa-krónikán keresztül. Miután helyükre kerültek a szilárd alapok, Gyakorlóként a gyakorlatok felfedezésével és végzésével egyre jobban érteni fogod az Akasa-krónika általi gyógyító munkát. Sokféle módja van, hogy elmélyedj az elhatározásodra vonatkozó problémákban – például normák felállítása, amivel megkönnyítheted saját magad számára a másokkal való jelentős, hatékony és átalakító munka végzését. A célunk ebben a részben a személyes gyógyulás és átalakulás, önmagaddal és másokkal való megbékélés, a korlátozó mintáktól való nagyobb szabadság megtalálása, és a másokkal való hatékony munkád finomítása. Itt felfedezzük a nem kívánt ősi minták gyógyításának, a múltbeli életek kibékítésének és az energiagyógyítás protokolljait. Természetes megvizsgáljuk a karma Akasa-szemléletét, és megtanuljuk, hogyan lehet megszabadulni a kedvezőtlen karmamintáktól. A könyvben továbbá szerepelnek vezetett meditációk és megerősítő gyakorlatok. Először a saját gyógyulásunkra, majd a másokkal folytatott munkára összpontosítunk, azt az elvet véve alapul, hogy csak azt tudjuk továbbadni, amit mi is megtapasztalunk. Nincs okunk a bátortalanságra; a gyakorlás az Ösvény. (Ehhez a szinthez ajánlott kísérő olvasmány: Gyógyulás az Akasa-krónikán keresztül.)

• És azután jön a III. szint: A Lelki Céljaink manifesztálása. Terjeszd ki a Lelki Céljaid tudatosságát, tapasztalatait, kifejezését és élvezetét ebben az életben! Itt a lehetőség, hogy felismerd egyedi hasznosságodat és hozzájárulásod értékét a világban, és megszabadulj az erőteljes önkifejezést akadályozó korlátoktól. Mivel ez az élet az, amikor életre keltheted a Lelki Céljaidat, ez a munka ebbe az irányba fog terelni téged. Megvizsgáljuk a Lelked természetére, céljaira, valamint a Lelki Céljaidnak a sorsoddal való összefüggésére vonatkozó alapvető tudnivalókat a Krónikában, amelyet a jóllét, a bőség, a pénz, akadályok, gátak, sőt, az önszabotázs spirituális értelmezése követ. Fedezd fel azokat a feltételeket, amelyek segítik a jóllétedet, és megbékéltetnek a más életekben hozott döntésekkel, amelyek még mindig hatással vannak rád. (Ehhez a szinthez ajánlott kísérő olvasmány: Fedezd fel a Lelked ösvényét az Akasa-krónikán és az Inspirált Manifesztáción keresztül: emeld az energiaszintedet, és váltsd valóra az álmaidat az Akasa-krónikán keresztül!)

Nyugodj meg, útközben mindent megosztok veled, amit tudnod kell. Ahogy végigmész az útmutató egyes leckéin, kérlek, tedd ezt a Lelked sebességével, biztosíts időt és teret a Krónikával való munkának, elmélkedésnek, naplóírásnak, és a betekintésre, útmutatásra és bölcsességre vonatkozó tapasztalataid feltárásának. Az egyes szintek anyaga a többire épül, gyakran megismételve és megerősítve a korábbi fogalmakat. Tartsd ezt szem előtt, miközben lépésről lépésre haladsz előre. Végső soron ez a spirituális forrásoddal való teremtő együttműködés kapcsolatáról szól. Mivel a végtelen Igazság benned él, ez legalább annyira emlékeztető, mint emlékezés. Együtt kialakítunk egy biztonságos teret és megvilágítunk egy jól meghatározható ösvényt, hogy megszabadulhass a régebbi elképzeléseidtől, hogy ki vagy, és felfedezd a csodálatos Igazságot, aki mindig is voltál. Biztos siker vár; a Lelked belső késztetése vezetett el ehhez a munkához, mert itt van a te időd, és megvan benned a természetes képesség a sikerhez. Élvezd ezt ki!

SPECIÁLIS TERMINOLÓGIA

Az egyedi kifejezések az első alkalommal félkövér betűkkel jelennek meg a szövegben, és itt olvashatod el a rövid meghatározásukat. Tanulmányozd át őket, mielőtt belekezdesz a könyv olvasásába.

Akasa: szanszkrit szó, amelynek jelentése „elsődleges szubsztancia – amelyből minden dolog kialakult”. Ez az ősenergia az Élet nyersanyaga.

Akasa-energia: az Akasa jelenlétében lenni, amit gyakran feltétel nélküli szeretetként tapasztalunk.

Akasa Fény: a végtelenül erős, mindig jelen lévő és szeretetteljes társad, amely betekintést és útmutatást nyújt az életek során a Lelkedbe beágyazódott bölcsesség kincsének aktiválásához.

Akasa-krónika: a számtalan inkarnáció során felhalmozódott bölcsesség, felismerés és igazság kincsestára, amely inspirál minket, és lehetővé teszi, hogy az emberi képességeinket a legmagasabb szinten használhassuk; a Fény egy dimenziója. A Krónika nem egy jóslásra szolgáló orákulum vagy imádandó istenség.

Akasa-krónika Gyakorló: olyan személy, aki tudatos, dinamikus partneri viszonyban áll az Akasa-tartománnyal, hogy fokozott szinten tapasztalhassa meg az emberi utazást.

Akasa-manifesztáció: az Akasa Fény és Bölcsesség által inspirált dolog nyilvánvalóvá és kézzelfoghatóvá tétele a létező legjobb cél érdekében.

Akasa-mező: az Univerzális Szív, Elme és Akarat találkozása.

Akasa-rendeltetés: magvak, amelyek olyan álmok, célok és lehetőségek formájában vannak bennünk, amelyek az Élet nyersanyagának felhasználásával időben és térben teljesülnek; a Lelki Céljaid manifesztálásának természetes és elkerülhetetlen következményei.

Akasa-sík: a tudatosság egységes mezője, ahol hozzáférhetünk a Krónikához, és ahol a Szív, az Elme és az Akarat integrálódik, hogy teljesen egységesített lényekként működhessünk.

Megerősítő gyakorlat: gyakorlatok, útmutatások és kutatások sorozata, amelyeket ha hozzáadsz az Akasa-krónikádhoz, megerősítenek téged.

MTSZ-ek: a „Mesterek, Tanítók és Szeretteink” rövidítése, akik mutatják az utat az Akasa-krónikában.

Választási Zóna: az a belső Akasa-sík, amelyet az inkarnációk között látogatunk meg, hogy felülvizsgáljuk a Lelkünk útjának emberi fejlődését, és az MTSZ-ekkel közösen kiválasztjuk, mi az, ami a legjobban szolgálja az ébredésünket.

AZ ÉN UTAM

Az egyik első dolog, amit a Krónikával kapcsolatban felismerünk, hogy ez az általunk megélt életek történeteinek a gyűjteménye, amelyben ráébredünk az Isteni lényegünk Igazságára, és e szerint az Igazság szerint élünk tovább emberként. Ez a felismerés segít megérteni élettörténetünk spirituális jelentőségét; az Akasa-krónika a Lelked emberi utazásának története. Felismerjük a kapcsolatot az élet hétköznapi eseményei, a spirituális ébredésünk és az azt követő evolúció között. Kérlek, miközben elmesélem a Krónikához vezető rövid utazásom történetét, gondolkodj el a saját történeteden. Ha jobban belegondolunk, úgy tűnik, mintha egyszerre két történet futna: az első a hétköznapi, mindennapos emberi növekedésről és fejlődésről szól, a második pedig a rendkívüli spirituális ébredésről.

A neveltetésem tipikusan olyan volt, mint bármelyik középnyugati amerikai lányé, ami arra a gondolatra épült, hogy ha jól irányítom a dolgokat, a boldogság garantált lesz számomra. Amikor 24 éves lettem, és némi világi eredményt sikerült elérnem, rádöbbentem, hogy boldogtalan vagyok. Az élet minden külső jutalma az enyém volt, beleértve egy remek állást, gyönyörű lakást, egy autót, remek barátokat, és így tovább. Ettől azonban belül üresnek éreztem magam, és olyan istenhez imádkoztam kétségbeesetten, akinek a létezésében sem voltam biztos.

A segítség néhány hét elteltével érkezett, mégpedig az egész életemet megváltoztató spirituális ébredés formájában. Elöntött az érzés, hogy az élet szeret és elismer: elég jó vagyok, idetartozom, és minden rendben lesz. Elképesztő érzés volt. Addigi életem során semmi nem készített fel az ilyen pillanatokra. Semmit nem tettem, amivel ezt kiérdemeltem volna, és mégis eljött hozzám. Így aztán elhatároztam, hogy bármi legyen is ez a tudatosság, keresni fogom, amíg meg nem találom, hogy aztán a mindennapi életem része lehessen. És ezzel kezdetét vette a küldetésem. 24 és 40 éves korom között minden lehetséges spirituális utat végigjártam, hogy újra átéljem azt az élményt, amelyben 24 éves koromban részem volt. Csodálatos volt! Azonban csak 1994-ben – amikor rátaláltam az Akasa-krónikára – éreztem teljes elégedettséget. Amikor először szembesültem a Krónikával, nem tudtam, mi az, és miért vonzódom hozzá annyira. Amikor azonban sikerült hozzáférnem, meglepő módon ahhoz hasonló élményben volt részem, mint 24 éves koromban: úgy éreztem, hogy ismernek és szeretnek, olyannak, amilyen vagyok. Abban a pillanatban tudtam, hogy ez az, amit eddig kerestem!

Miután 1994-ben hozzáfértem a Krónikához, elkezdtem másoknak olvasni, majd 1996-tól tanítom is az embereknek a Krónikájuk olvasását. 2001-ben az Akasa-krónika szívéhez vezető Ösvény-imádság módszer áldásában részesültem. Ez válasz volt az Univerzumhoz intézett kérésemre. Egy egyszerű forrást kértem, amelyhez bárki hozzáférhet, aki tudatos kapcsolatot szeretne teremteni a Lelkével. Ez azért fontos, mert az Akasához való korábbi hozzáférés abban a hiedelemben gyökerezett, hogy csak néhány kiválasztott juthat hozzá a Krónikához.

2009-ben adtam ki az első könyvemet, a How to Read the Akashic Recordsot (Akasa-krónika, Édesvíz Kiadó, 2020). Ez volt az első könyv, amelyben ez a folyamat és a protokollok megjelentek. Megtalálható benne egy használati útmutató, amely a Krónika felépítését és összetételét, valamint az ezek mindennapi életünkben való alkalmazását vizsgálja. És ezzel elindult egy mozgalom! 2011-ben ezt követte a Healing Through the Akashic Records (Gyógyítás az Akasa-krónikán keresztül, a ford.) című könyvem, amely a személyes fejlődést és átalakulást vizsgálja az Akasában. A következő fontos és legégetőbb kérdés számomra és a tanítványaim számára az volt, hogyan lehet egyszerre spirituálisan ébernek lenni, és mégis hatékonyan részt venni a világban. Ez a dilemma vezetett a 2015-ben megjelent könyvem, a Discover Your Soul’s Path Through the Akashic Records (Fedezd fel a Lelked ösvényét az Akasa-krónikán keresztül, a ford.) megírásához. Ugyanebben az évben az Emerson Teológiai Intézettől a Spirituális Tanulmányok Doktora az Akasa-krónikában címben részesültem. Büszkén jelenthetem, az első vagyok, aki megkapta ezt a címet, amit én magam hoztam létre! Legutóbb 2020-ban jelent meg a pandémiás gyermekem: Inspired Manifesting: Elevate Your Energy and Ignite Your Dreams Through the Akashic Records (Inspirált manifesztáció: Emeld az energiaszintedet, és váltsd valóra az álmaidat az Akasa-krónikán keresztül, a ford.).

Remélem, te is látod, mennyire elragadó volt az út számomra – egy olyan út, amelyet soha nem terveztem meg tudatosan, ugyanakkor központi helyet foglal el az életemben. Olyan szerencsém volt, hogy a személyes fejlődés minden egyes szakaszában az Akasa Fény vezetett, állt mellettem és követett. Sokkal több betekintést, útmutatást és bölcsességet nyújtott számomra, mint amire valaha is számítottam, és egy beteljesült életet kaptam tőle.

Néhány percig gondolkodj el az utadon, és mérlegeld, hogy vajon mi vezetett el Krónikához. A kérdések inspirálóan hatnak ránk, és utat mutatnak a keresés során. Melyek a te kérdéseid? Figyelj ezekre; értékesek. Készíts róluk feljegyzéseket egy kifejezetten erre a munkára kijelölt naplóba.

I. SZINT

HOGYAN OLVASSUK AZ AKASA-KRÓNIKÁT?

Kezdjük a legelején egy meditációval, hogy tudatára ébredjünk az Akasa Fénynek. Bár hamarosan arra fogsz készülni, hogy számos gyakorlatot végezz az Akasa-krónikádban, most valószínűleg még nem tudod, hogyan férj hozzá. Ezért most csak arra kérlek, hogy olvass tovább! Egy általam vezetett meditáció videójához is hozzáférhetsz: www.lindahowe.com/Akashic-Meditations.

AKASA FÉNY-MEDITÁCIÓ I.

Miközben tudatosságot gyűjtesz az előtted álló útra, ülj le. A hátad legyen egyenesen, de legyen mögötte valami, aminek nekitámaszthatod, az altested kapcsolódjon az ülőhelyhez, a padlóhoz és a földhöz. Teljes kilégzés következik, amely során próbálj kiadni magadból mindent, ami zavarhatja a jelenlétre való képességedet. Most lélegezd be a pillanatot, hagyd, hogy benned keringjen és átjárjon, majd ismét fújj ki magadból minden zavaró tényezőt.

Miközben a helyeden ülsz, vedd észre, hogy van egy tér a Földön, amelyet csak te foglalsz el; senki mással nem osztozol rajta. Te vagy az egyetlen személy ezen az egyedülálló helyen. Gondolj arra, hogy a Föld – akár maga az Élet – tartotta fenn számodra ezt a helyet. Téged nem lehet mással helyettesíteni! Az összes kor közül csak egyetlenegyszer létezel, és most itt vagy! Ébredjünk rá erre a gondolatra, és engedjük meg magunknak, hogy „elfoglaljuk a helyünket”.

Most érzékeld, hogy hol vagy, és hol helyezkedik el a tested. Dörzsöld össze a két tenyeredet, és kezdj energiát vonzani magadhoz a Föld szívéből, a tested gyökerén keresztül közvetlenül a bolygó középpontjából. Hagyd, hogy beáramoljon a testedbe, a lábadon, a törzseden, a nyakadon keresztül a koponyád üregébe. Engedd, hogy ez az energia átjárja az egész koponyádat. Mostanra a kezednek már melegnek kellene lennie. Használd arra, hogy megtisztítsd vele az aurádat, vagyis a tested körüli energiamezőt. Szó szerint töröld át a teret magad körül, eltakarítva minden olyan rezgést a testedről vagy körülötte, amely nem a tiéd, és küldd el az összeset a földbe, amely elnyeli és átalakítja azt. Amikor végeztél, tedd a kezed az öledbe, tenyérrel felfelé.

Most hagyd, hogy tudatára ébredj az Akasa Fénynek – mely végtelenül erős, mindig jelen van, és szeret –, amely nagyjából 45 centiméterre a fejed felett lebeg. Azzal, hogy tudatosítod magadban, megerősíted, aktiválod, és ennek következtében az lezúdul rád – előtted, mögötted és mindkét oldaladon. A Fény eltakarít mindent, ami akadályoz abban, hogy megtapasztald a jóságodat.

Ahogy a Fény végigömlik rajtad, a fejed tetejétől a lábujjad hegyéig, elkezd összegyűlni alattad, és létrehoz egy emelvényt, amely majdnem olyan, mint egy szék. Ezután a Fény elkezdi betölteni az energiameződet. Ez a tojás alakú tér körülötted addig nő, amíg el nem éri a nagyjából 45 centiméteres nagyságot minden irányban – előtted, mögötted és mindkét oldaladon. A Fény kitölti ezt a teret a bokádig, a térdedig és a csípődig, majd a válladon keresztül egészen a fejedig. Most egy Fényoszlop belsejében ülsz.

Használjuk ezt a pillanatot arra, hogy hagyjuk, tegye a Fény a dolgát. A Fény, a maga mágneses tulajdonságának köszönhetően, eltávolít belőled mindent, ami nem szolgálja a javadat. Ebbe beletartozik minden jelen lévő fizikai fájdalom, kellemetlenség vagy szorongás; minden érzelmi zavar, aggodalom vagy káosz; és minden olyan gondolat, amely zavar vagy felzaklat téged. A Fény kivon belőled mindent, ami megakadályozza a mindig jelen lévő belső béke érzését. Nem kell megmondanod a Fénynek, hogy mit csináljon; a Fény végtelen intelligencia, amely tudja, mire van szükséged az adott pillanatban. Csak hagyd, hogy tegye a dolgát.

És miközben a Fény mágneses természetével kivon belőled minden akadályozó tényezőt, ugyanakkor sugárzó természetével ragyogást áraszt beléd. Ez a Fény minden lehetséges szögből sugárzik beléd – szemből, hátulról és mindkét oldalról. Miközben áthalad a bőrödön, azzá válik, amire szükséged van. Ha tehát bátorságra van szükséged, a Fény azzá válik. Ha vigaszra van szükséged, a Fényből vigasz lesz. Figyeld a Fényt, ahogy azzá válik, amire szükséged van. Hagyjunk elég időt, hogy mindez megtörténjen.

Mostanra már a jó egyensúly állapotában vagy. Lelki szemeid előtt nyisd meg a fejed tetejét, és hagyd, hogy a Fény beáradjon a koronádon keresztül, megtöltsön, és kielégítse minden szükségletedet. És amikor tele vagy Fénnyel, és már nincs több hely benned, nyisd meg belülről a szívközpontodat, és engedd, hogy a Fény kiáramoljon belőled, le a földbe. Gondolj arra, hogy most itt vagy. Nyílj meg a koronádon keresztül beáramló Végtelen Fénynek, amely teljesen megtölt belülről, és a szívközpontodon keresztül belefolyik a földbe. Most tágítsd ki a tudatosságod mindenki másra, aki valaha is végezte ezt a gyakorlatot, és Fényfolyamot árasztott a bolygó szívébe. Itt horgonyozd le a Fényt a Föld magjához bármilyen módon, aminek értelme van számodra. Most pedig hozd ezt a Fényoszlopot a Földön, a szobán, a mennyezeten, a tetőn keresztül az összes Akasa Fénymunkásunk tudatosságának a szélére.

És erről a helyről hagyjuk, hogy oda menjen, ahová akar. A figyelmedet tereld vissza a szobádra. Terjeszd ki a Fényt a falakra, a mennyezetre és a padlóra. Most terjeszd ki a Fényt, hogy összekapcsolódjon mindenkivel a világon, akik ezt a munkát végzik, és létrejöjjön egy pompás Fénymező, amely beborítja a Földet, hogy mindannyian a Végtelen Fénynek a tudatosságunkra kalibrált terében legyünk.

És erről a helyről kezdjük a munkánkat. És ily módon elismerjük a Fény Erőit, útmutatást, irányt és bátorságot kérünk tőle, hogy megismerjük az Igazságot, ahogyan nekünk és minden hozzánk kapcsolódó ember lehető legjavára feltárul. Most nyisd ki a szemed. Ha kedved tartja, és biztonságosan megteheted, égess egy gyertyát, miközben ezt a munkát végzed, emlékeztetőül, hogy azért vagyunk itt, hogy gazdagítsuk a kapcsolatunkat ezzel a belső Fénnyel, és Fényt árasszunk a világba. Tanítás közben mindig égetek egy Akasa-gyertyát az Akasa Fény jelenlétének szimbólumaként. (Megjegyzés: A biztonságod érdekében soha ne hagyj felügyelet nélkül égő gyertyát.)

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 Budapest, Múzeum krt. 23.

konyvesbolt@edesviz.hu
00-36-30-919-5314

ÉDESVÍZ + magazin
ÉRDEKES INFORMÁCIÓK SZERZŐKRŐL ÉS KÖNYVEKRŐL
CIKKEK AZ ÖNFEJLESZTÉS - ÉLETMÓD - SPIRITUALITÁS -
PSZICHOLÓGIA - EZOTÉRIA - COACHING - YOUNG ADOULT TÉMAKÖREIBEN
BLOGGEREK KÖNYVAJÁNLÓI

Keresd a www.edesvizkiado.hu címen